Лиса (раперка)

**Лалиса Манобал**  (тајландски: ลลิษา มโนบาล; родена како **Пранприја Манобал** на 27 март 1997 година), естрадно позната како **Лиса** () ― тајландска раперка, пејачка и танчерка. Таа е член на јужнокорејската женска група Blackpink.

Во септември 2021 година, Лиса го издала нејзиниот прв сингл-албум *Lalisa.* *Lalisa* и „Money“ станале прв албум и прва песна од К-поп солист кои достигнале една милијарда стримови на Spotify. Во текот на нејзината кариера Лиса добила многу награди и признанија, вклучувајќи: девет Гинисови рекорди, музичка награда Gaon Chart, Mnet Asian Music Award, две MTV Video Music Awards и MTV Europe Music Award. Таа е најследен К-поп солист на Инстаграм и најследена К-поп пејачка на Spotify.

## Живот и кариера
### 1997–2010: Рани години и образование

Пранприја Манобал е родена на 27 март 1997 година во тајландската покраина Бурирам. Подоцна го сменила нејзиното име во Лалиса. Завршила средно образование во *училиштето Прафамонтри II*. Зборува повеќе јазици; покрај нејзиниот мајчин тајландски, течно зборува корејски и англиски јазик, а има основни познавања на јапонски и кинески јазик.

На четиригодишна возраст се запишала на часови по танцување. Била во составот на единаесетчлената танцова група We Zaa Cool.

### 2012–2015: Почетоци на кариерата
Во 2010 година, на 13-годишна возраст, Лиса се пријавила на аудиција за да се приклучи на јужнокорејската издавачка куќа YG Entertainment во Тајланд. Меѓу 4.000 апликанти, таа била единствен солист кој се квалификувал, а тогашниот извршен директор Јанг Хјун-сук ѝ понудил договор за менторство на Лиса со YG Entertainment.

Во 2011 година, Лиса се преселила во Јужна Кореја и официјално се приклучила на издавачката куќа на 11 април, со што станала прв нивен член кој нема корејско потекло. Во март 2015 година, Лиса станала заштитно лице на модниот бренд Nona9on, а во 2016 година и на јужнокорејскиот козметички бренд Moonshot.

### 2016–2023: Член на групата Блекпинк и прв соло-албум
мини|Лиса на настап во мај 2017 година
Во јуни 2016 година, Лиса станала член на јужнокорејската женска група Blackpink, а во август 2016 бил издаден првиот албум од групата, *Square One.* Во 2018 година, Blackpink потпишале договор со Interscope Records во партнерство со YG Entertainment.

На 19 април 2021 година, од YG Entertainment откриле дека Лиса ќе стане трет член од Blackpink кој ќе започне соло-кариера. Првиот соло-албум на Лиса, *Lalisa,* и истоимениот водечки сингл биле објавени на 10 септември 2021 година. Музичкото видео за „Лалиса“, со 73,6 милиони прегледи станало најгледано видео од солист за 24 часа, соборувајќи го рекордот што го држела песната „Ме!“ од Тејлор Свифт со Брендон Ури; со тоа таа соборила два Гинисови рекорда. Албумот се продал во 736 221 примероци во Јужна Кореја во првата недела, со што поставила рекорд за најголема продажба во првата недела од пејачка во земјата и станала прва солистка која ја надминала границата од 500 000 продадени примероци за една недела.
лево|мини| Лиса на аеродромот во Инчеон во јуни 2019 година
На 28 август 2022 година, за песната „Лалиса“, Лиса освоила видеомузичка награда од MTV за најдобрa кej-поп изведба и станала прв кеј-поп солист кој освоил награда за видеомузика од МТV. На 13 ноември, освоила Европска музичка награда од MTV за најдобра K-поп изведба и станала прв кеј-поп солист во историјата кој освоил и MTV Europe Music Award.

Во 2023 година Лиса соборила уште два Гинисови рекорда: К-поп пејачка која најбрзо достигнала 1 милијарда стримови и прв албум од К-поп солист кој достигнал 1 милијарда стримови на Spotify. Во 2023 година Лиса исто така го соборила Гинисовиот рекорд за најследен К-поп музичар на Инстаграм. Со ова, таа станала К-поп солист со најмногу Гинисови рекорди во историјата, освојувајќи седум во споредба со петте на Псај. Во септември 2023 година,  Лиса соборила уште еден Гинисов рекорд: прва песна од К-поп солиста која достигнала 1 милијарда стримови на Spotify (за песната „Money“).

### 2023–сега: Независен солист и глума
[мини| Лиса на изложба [Булгари|на Булгари во јуни 2023 година]]
На 22 ноември 2023 година, кралот Чарлс III ги прогласил Лиса и другите членови од Блекпинк за почесни членови на Редот на Британската империја. На 5 декември, од YG Entertainment објавиле дека Лиса и другите членови на Blackpink ги обновиле своите договори за групни активности, но дека поединечните договори со членовите сè уште се предмет на разговор. YG Entertainment на 29 декември потврдиле дека Лиса и другите членови на Blackpink се согласиле да не склучуваат договор со издавачката куќа за поединечни активности.

На 8 февруари 2024 година, Лиса објавила дека основала своја компанија за управување со музичари, под името Lloud. *Variety* објавиле дека Лиса ќе дебитира како глумица во третата сезона од телевизиската серија на HBO *, Белиот лотос*. На 10 април, било објавено дека во партнерство со Lloud, таа се приклучила на RCA Records за да издава соло музика.

На 6 јуни 2024 година Лиса креирала нова сметка на TikTok и поставила нов Гинисов рекорд со тоа што добила милион следбеници за само два часа и 18 минути.

За песната „Rockstar“  Лиса била номинирана за 4 награди на MTV Video Music Awards одржани на 11 септември 2024 и ја освоила наградата за најдобар К-поп, со што Лиса станала прв соло-пејач кој двапати ја освоил оваа награда.

## Личен живот
Лиса е повеќејазична ; таа зборува течно тајландски, англиски и корејски, заедно со основните јапонски и кинески. Таа престојува во Јужна Кореја.

## Дискографија
### Сингл-албуми

### Поединечни песни

### Кредити за текстописци

## Видео снимка

### Музички видеа

### Други видеа

## Филмографија

### Телевизиски емисии

## Награди и номинации
Won

### Списоци

### Светски рекорди

## Наводи

## Надворешни врски

* Официјална веб-страница
* Лиса  на Lloud
* 

Категорија:Добитници на MTV Video музички награди
Категорија:Живи луѓе
Категорија:Родени во 1997 година
Категорија:Статии со извори на корејски (ko)
Категорија:CS1 со писмо на корејски (ko)
Категорија:Статии со извори на француски (fr)
Категорија:Статии со извори на португалски (pt)
Категорија:Статии со hCards
Категорија:Статии со краток опис
Категорија:Тајландски пејачки
Категорија:Тајландски рапери
Категорија:Светски рекордери
Категорија:Добитници на MTV Europe музички награди